ད་ཀྱི་དཔྲལ་བར་ཨོཾ། མགྲིན་
པར་ཨཱཿ ཐུགས་ཀར་ཧཱུཾ། བླ་མ་ཧེ་རུ་ཀའི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་རང་
བཞིན་གྱི་གནས་ནས་མགོན་པོ་ལྷ་དགུ་བླ་མ་དང་བཅས་པ་ཨོཾ་བཛྲ་ས་མཱ་ཛཿ ཛཿཧཱུྃ་བཾ་ཧོཿ
གཉིས་སུ་མེད་པར་ཐིམ། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས་པས་དབང་གི་ལྷ་
རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཱཾ། ཞེས་
གསོལ་བ་བཏབ་པས། ཨོྃ་བཛྲཱི་བྷ་ཝཱ་ཨ་བྷི་ཥིཉྩ་ཧཱུཾ་ཞེས་གསུངས་ཞིང་བུམ་པའི་ཆུས་སྤྱི་བོ་
ནས་དབང་བསྐུར། སྐུ་གང༌། དྲི་མ་དག །ཆུའི་ལྷག་མ་ཡར་ལུད་པ་ལས་བླ་མ་ཧེ་རུ་ཀ་དང་

294

དཔལ་རྡོ་རྗེ་ནག་པོ་ཆེན་པོའི་གསང་སྒྲུབ་ཐུན་མོང་མ་ཡིན་པའི་རྒྱུན་ཁྱེར་བསྙེན་བསྒྲུབ་ལས་གསུམ་ཚང་བ།

གུར་གྱི་མགོན་པོ་ལ་མི་བསྐྱོད་པ། གཞན་རྣམས་མི་བསྐྱོད་པའི་ངོ་བོ་རྡོ་རྗེ་རྩེ་ལྔ་པ་རེ་རེས་
དབུར་བརྒྱན། བླ་མའི་ཕྱག་ཏུ་དམ་ཚིག་གི་རྡོ་རྗེ་རྩེ་ལྔ་པ་ཐོགས་ནས་ལྷ་རྣམས་ཀྱི་སྤྱི་བོར་
རེ་ཆད་སྤི་བོ་ནས་ཐིམ་པས་སྙིང་གར་གནས་པར་བསམ། རྡོ་རྗེ་འདི་ནི
རྡོ་རྗེ་ཆེ། །སངས་རྒྱས་ཀུན་གྱིས་བྱིན་གྱིས་བརླབས། །གལ་ཏེ་བཀའ་ལས་འདས་གྱུར་ན། །
འཇིག་འགྱུར་འདི་ལ་ཐེ་ཚོམ་མེད། །ཨོྃ་མ་ཧཱ་ས་མ་ཡ་ཧ་ན་ཧཱུཾ་ཕཊ། ཅེས་དམ་ལ་བཞག །
གཏོར་མ་འབུལ་བ་ནི་རྒྱུན་གྱི་ཉམས་ལེན་ལ་བསམས་ཀྱང་རུང༌། ཨོཾ་ཨཱཿཧཱུྃ་ཧོཿ ཨོཾ་ཨཱཿཧཱུྃ་

ཧ་ཧོཿཧྲཱིཿའ
ཧྲིལན་གསུམ་གྱིས་བྱིན་གྱིས་བརླབས་ལ། ཨོཾ་ཤྲཱི་མ་ཧཱ་ཀཱ་ལ་ཡ། མ་ཧཱ་ཀཱ་ལི་དེ་ཝཱི་སིཾ་
པ་རི་ཝཱ་ར་ན་མཿསརྦ་ཏ་ཐཱ་ག་ཏ་བྷྱོཿ་སོགས་སྔགས་ཚར་གསུམ་གྱིས་འབུལ། མཚན་སྔགས་
ཀྱི་མཐར་ཨཧཱུཾ་སོགས་ནས། ཤབྡའི་བར་དང་། ཡང་ལྷ་སྔགས་ཀྱི་མཐར། ཨོཾ་ཨཱཿཧཱུྃ་བཏགས་
པའི་ནང་མཆོད་འབུལ། དེ་ནས། བླ་མ་ཧེ་རུ་ཀའི་ཐུགས་ཀར་ཉི་མའི་སྟེང་དུ་ཧཱུཾ་གི་མཐར་
དེ་ཝ་པི་ཙུས་བསྐོར་བ། དེའི་མཐར་མགོན་པོའི་སྔགས། དེའི་མཐར་ལྷ་མོའི་སྔགས། དེའི་
མཐར་ཟངས་གྲི་ཅན་གྱི་སྔགས། དེའི་མཐར་མོའི་འབོད་པ། དེའི་མཐར་ཕོའི་འབོད་པ་
རྣམས་གཡས་སྐོར་དུ་ཡོད་པ། ལྷ་དགུའི་ཐུགས་ཀར་ཉི་མའི་སྟེང་དུ་ཧཱུཾ་བྷྱོཿཧཱུཾ་ཡ་མཻ་ཏྲི་ཏྲི་
བྷྱོཿརྣམས་བསམས། བླ་མའི་ཐུགས་ཀའི་ས་བོན་སྔགས་ཕྲེང་དང་བཅས་པ་ལས་འོད་ཟེར་
དཔག་མེད་འཕྲོས་པས་ལུས་ཐམས་ཅད་གང༌། ནད་གདོན་སྡིག་སྒྲིབ་ཐམས་ཅད་སྦྱངས།
བདེ་ཆེན་གྱི་ཡེ་ཤེས་ཁྱད་པར་ཅན་རྒྱུད་ལ་སྐྱེས་ཤིང༌། ཆོས་སྐྱོང་རྣམས་ཅུང་ཟད་སྐྲག་པའི་
རྣམ་པས་བཀའ་ལས་འདའ་མི་ནུས་པ་འདར་ཁྲི་ལི་ལི་ཡོད་པར་བསམས་ལ། ༀ་དེ་ཝ་པི་
ཙུ་བཛྲ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ། ཞེས་ཉེར་གཅིག་བཟླས། དེ་ནས། འོད་ཟེར་ཆོས་སྐྱོང་སོ་སོའི་
ཐུགས་ཀའི་ས་བོན་ལ་ཕོག་པས་རབ་ཏུ་མཉེས་ཤིང་འཛུམ་པའི་མདངས་དང་བཅས་པས་
བདག་གི་དབང་དུ་འདུས་པར་བསམས་ལ། ཐོག་མར་མགོན་པོ་ལ་དམིགས་པ་གཏད་དེ།
ཨོཾ་མ་ཧཱ་ཀཱ་ལ་ཧཱུྃ་ཕཊ། བརྒྱ་རྩ་ལ་སོགས་པ་བཟླ། ལྷ་མོ་ལ་དམིགས་ཏེ། ༀ་རོ་རུ་རོ་རུ་བི་
295

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།

ཏིཥྛི་ཝདྷོ་སཱི་ཀཱ་མ་ལ་རཀྵ་སི་ཧཱུྃ་བྷྱོཿཧཱུཾ། ཞེས་མགོན་པོའི་ཕྱེད་དང༌། ཟངས་གྲི་ཅན་ལ་
དམིགས་ཏེ། ཨོྃ་མ་ཧཱ་ཀཱ་ལ་རུ་པ་ས་མ་ཡ་ཧཱུཾ་ཕཊ། ཅེས་ལྷ་མོ་དང་མཉམ་པར་བཟླ། ལས་
མགོན་མོ་གཉིས་ལ་དམིགས་ཏེ། ཨོཾ་རོ་རུ་རོ་རུ་ཏྲི་ཙ་པ་ལ་ཨ་ཤུག་མེ་མ་ཧཱུཾ་མ་བྷྱོཿཛཿ ལྷ་
མོའི་ཕྱེད། ཕོ་གསུམ་ལ་དམིགས་ཏེ། ཨ་ལི་ཨ་ལི་མ་ཛ་ཛཿ ཤཾ་ཤཾ་ལི་ཤི་དེད། ཨ་ཤྭ་དེད།
མོ་སྨུགས་པུ་ཏྲི་ཨ་ལི་མ་ཛ་ཛཿ ནག་མོ་ཤ་ལ་རུབ་ཛ་ཛཿ མོའི་ཕྱེད་བཟླས་སོ། །དེ་ནི་བསྙེན་
པའོ། །དེ་ནས་རླུང་རོ་ལན་གསུམ་བུས་ལ། ལྟེ་བའི་ཡུམ་ཆེན་ལས་འོད་ཟེར་ཚ་ཞིང་དྲག་པ་
དྲོད་ཀྱི་རང་བཞིན་འཕྲོས་སྙིང་གར་སོང༌། གཡས་རོ་མའི་ཕོ་རྒྱུད་ལ་ཕོག་པས་རང་དབང་
མེད་པ་བསྐུལ་ཏེ་སྣ་གཡས་ནས་རླུང་ཕྱིར་འགྲོ་བ་དང་ལྷན་ཅིག་དྲེགས་པ་ཕོ་རྒྱུད་ནམ་
མཁའི་ཁམས་གང་བར་སྤྲོས། བསྟན་པ་དང་རྣལ་འབྱོར་པ་ལ་སྡང་བའི་དགྲ་བགེགས་
ཐམས་ཅད་ཚར་བཅད། སེམས་ཅན་ཐམས་ཅད་ཕོ་རྒྱུད་དུ་བྱས། ཁམས་གསུམ་འཁོར་
འདས་སྣོད་བཅུད་བརྟན་གཡོ་ཐམས་ཅད་དྲེགས་པ་ཕོ་རྒྱུད་དུ་གྱུར་པ་སྤྲིན་འཐིབས་པ་
བཞིན་ཐིབ་ཐིབ་ཚུར་བྱོན། རླུང་ནང་དུ་འཇུག་པ་དང་མཉམ་དུ་སྣ་བུག་གཡས་ནས་ཐོགས་
མེད་དུ་ཞུགས། གནས་པའི་ཚེ་ནང་གི་ལྷ་རྣམས་ལ་གཉིས་མེད་དུ་ཐིམ་པས་རང་གི་དབང་
དུ་འདུས་པར་བསམ། དེ་ལྟར་འབྱུང་འཇུག་གནས་གསུམ་བསྡོམས་པ་ལས་ཕྲེང་བ་རེ་
བསྐྱུར་བའི་གྲངས་ཉེར་གཅིག་ཙམ་ཇི་ལྟར་རིགས་པ་གཟུང་བ་ནི་དབང་དུ་བསྡུ་བའོ། །
ཡང་འོད་ཟེར་ཕྱིར་འཕྲོས་པས་སངས་རྒྱས་བྱང་ཆུབ་སེམས་དཔའ་ཐམས་ཅད་སྤྱན་དྲངས།
རླུང་ནང་དུ་འཇུག་པ་དང་ལྷན་ཅིག་ཏུ་སྣ་བུག་གཡས་ནས་ཞུགས། རླུང་གནས་པ་དང་
མཉམ་དུ་ནང་གི་ཕོ་རྒྱུད་ལ་ཐིམ་པས་དེ་དག་གིས་བྱིན་གྱིས་བརླབས་པར་བསམས་ལ་
སྔར་བཞིན་དབང་དུ་བསྡུ་བ་དང་གྲངས་མཉམ་དུ་བྱའོ། །དེ་བཞིན་དུ་གཡོན་གྱི་མོ་རྒྱུད་
དང་། དབུ་མའི་གཉིས་མེད་རྒྱུད་ལའང་དབང་དུ་བསྡུ་བ་དང་། བྱིན་གྱིས་བརླབས་པ་སྔར་

བཞིན་གྲངས་མཉམ་དུ་བྱ་བ་ནི་སྒྲུབ་པའོ། །
296

དཔལ་རྡོ་རྗེ་ནག་པོ་ཆེན་པོའི་གསང་སྒྲུབ་ཐུན་མོང་མ་ཡིན་པའི་རྒྱུན་ཁྱེར་བསྙེན་བསྒྲུབ་ལས་གསུམ་ཚང་བ།
དེ་ནས་རྒྱུན་གྱི་ལས་སྦྱོར་གྱི་དམིགས་པ་ནི། ལྟེ་བའི་ཡུམ་ཆེན་དང་། བླ་མ་ཧེ་རུ་
ཀའི་ཐུགས་ཀ་ནས་འོད་ཟེར་དམར་ནག་ཚ་ཞིང་རྩུབ་ལ་བཟོད་པར་དཀའ་བ་འཕྲོས།
མགོན་པོ་འཁོར་དང་བཅས་པ་ལ་ཕོག་པས་འདར་ཞིང་སྐྲག་པས་དགྲ་བགེགས་ལ་ཁྲོས་
འཁྲུགས་རྔམས་པའི་ཉམས་ཀྱིས་རང་འདྲའི་སྤྲུལ་པ་དྲག་གཏུམ་མཚོན་ཆ་ཐོགས་པ་སྟོང་
གསུམ་གང་བར་སྤྲོས། སངས་རྒྱས་ཀྱི་བསྟན་པ་བཤིག་པ་དང་། བླ་མའི་སྐུ་ལ་བསྡོ་བ།
བདག་གིས་ཆོས་སྒྲུབ་པ་ལ་བར་དུ་གཅོད་པ་ལ་སོགས་པའི་དགྲ་བགེགས་ཐམས་ཅད་ཚར་
བཅད། ཤ་ཁྲག་རུས་པ་ཀླད་པ་སོགས་དམར་ཆིལ་ཆིལ་ཞལ་དུ་གསོལ་རྗེས་མེད་དུ་བཏང་།
དེ་དག་གི་རྣམ་ཤེས་རང་གི་སེམས་ཉིད་དང་རོ་གཅིག་ཏུ་འདྲེས་པར་བསམ་ལ་འཛིན་མེད་
དུ་བཞག །སླར་ཡང་སྲུང་མ་རྣམས་ཚུར་འདུས་རང་ལ་ཐིམ་པར་བསམ། དེ་ལྟ་བུའི་སྤྲོ་བསྡུ་
ཡང་ཡང་བྱ་ཞིང༌། ཤཱ་ས་ན་སྤེལ་ཚིག་བཅས་པ་དང་། ལྷ་མོའི་སྔགས་དང་། ལས་མགོན་
རྣམས་ཀྱི་རྦད་བསད་མན་ངག་ལྟར་བཟླའོ། །མི་ཤེས་ན་བསྙེན་སྔགས་རྣམས་ཀྱི་མཇུག་ཏུ།
དགྲ་བགེགས་ཐམས་ཅད་མཱ་ར་ཡ་ཕཊ། ཅེས་བཏགས་པ་ཅུང་ཟད་ཙམ་བཟླས་པར་བྱའོ། །
སྤྲོ་ན། བླ་མ་ཧེ་རུ་ཀ་ཛཱ་ལནྡྷ་རའི་འཁོར་ལོའི་དབུས་སུ་བྱོན་པ་རྡོ་རྗེ་སེམས་དཔའ་
ཡབ་ཡུམ་དཀར་པོ་དགེས་ཤིང་འཛུམ་པ། ཕྱག་མཚན་རྒྱན་ཆ་ལུགས་ཡོངས་སུ་རྫོགས་པ་
ཐུགས་ཀར་ཟླ་བའི་སྟེང་དུ་ཧཱུཾ་ཡིག་དཀར་པོ་དང་བཅས་པ། ལྟེ་བ་སྤྲུལ་པའི་འཁོར་ལོ་
མགོན་པོ་ལྷ་དགུ་པོ་གསལ། ཡུམ་གྱི་ཕྱག་གི་བུམ་པའི་ནང་དུ་བྷྱོཿཡིག་ཤེལ་དཀར་གྱི་
མདོག་ཅན་དེ་ལས་འོད་ཟེར་འཕྲོས་པས་སྣོད་བཅུད་ཀྱི་ཚེ་དང་བསོད་ནམས་ཕུན་སུམ་
ཚོགས་པ་ཐམས་ཅད་བསྡུས་ཏེ་དེ་ལ་ཐིམ། དེ་ལས་འཆི་མེད་བདུད་རྩིའི་རང་བཞིན་དཀར་
ལ་དམར་བའི་མདངས་ཆགས་པ་དཔག་ཏུ་མེད་པ་དཀར་ཀྱི་ལི་ལི་ལུད་པས་རྩ་གསུམ་
འཁོར་ལོའི་ནང་མས་རིམ་གྱིས་གང་བས་བླ་མ་དམ་པ་བདག་དང་ཡིད་བཅུག་གི་འཆི་མེད་
ཚེའི་དངོས་གྲུབ་ཐོབ་པར་བསམ་ལ་རླུང་རོ་བསལ། རླུང་བུམ་པ་ཅན་འཛིན་པ་དང་། ཨོཾ་


297

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།

ཨེ་ཀ་ཛཱ་ཊི་དེ་ཝཱི་ཨིནྡྲ་སི་ཧཱུྃ་བྷྱོཿཧཱུྃ་མ་མ་ཨཱ་ཡུཿཔུཥཾ་ཀུ་རུ་ༀ། ཞེས་པ་ཅུང་ཟད་བཟླ་བ་རེས་
མོས་བྱ། བླ་མ་རྡོ་རྗེ་སེམས་དཔའི་ཐུགས་ཀའི་ཧཱུཾ་དཀར་པོ་ལས་ཟག་མེད་ཀྱི་བདུད་རྩིའི་
རྒྱུན་དཀར་གྱི་ལི་ལི་བབས། རྩ་གསུམ་འཁོར་ལོ་རྣམས་ཡས་རིམ་གྱིས་གང༌། ཁྱད་པར་
ལྟེ་བའི་འཁོར་ལོའི་མགོན་པོ་ལྷ་དགུའི་སྐུའི་ཆ་ཤས་ཐམས་ཅད་གང་བས། བླ་མ་དམ་པ་
བདག་དང་ཡིད་བཅུག་ལ་མི་མཉེས་པ་ཐམས་ཅད་བྱང་ཞིང་དག །དགེས་པའི་མདངས་
དང་ལྡན་པས། བླ་མ་དམ་པ་བདག་དང་ཡིད་བཅུག་ལ་སྲིད་ཞིའི་དགེ་ལེགས་རྒྱས་པ་དང༌།
འཆི་མེད་ཚེའི་དངོས་གྲུབ་ད་ལྟ་ཉིད་དུ་སྩོལ་བར་བསམ་ལ་རླུང་རོ་བསལ་ནས་རླུང་བུམ་པ་
ཅན་འཛིན་པ་དང་ཧེ་རུ་ཀའི་ཡིག་བརྒྱ་བཟླ་བ་སྤེལ་མ་བྱས་ན་ཤིན་ཏུ་བཀྲ་ཤིས་ཤིང་འགལ་
རྐྱེན་ཞི་བ་དང༌། མཐུན་རྐྱེན་རྒྱས་པའི་མཆོག་ཏུ་འགྱུར་རོ་གསུངས། དེ་ལྟར་བྱས་ནས་
མཐར། བླ་མ་སྙིང་གར་བྱོན་སྔར་བཞིན་ཧེ་རུ་ཀའི་སྐུར་གྱུར། བླ་མའི་ཐུགས་ཀའི་འོད་ཟེར་
གྱིས་བསྐུལ་བས་པུ་ཏྲ་མིང་སྲིང་གསུམ་ནམ་མཁའ་གང་བར་སྤྲོས། དགྲ་བགེགས་ཐམས་
ཅད་ཚར་བཅད། སེམས་ཅན་ཐམས་ཅད་པུ་ཏྲ་མིང་སྲིང་གསུམ་དུ་གྱུར། ཚུར་འདུས་ནང་གི་
མིང་སྲིང་གསུམ་ལ་ཐིམ་པའི་རྐྱེན་གྱིས་དེ་གསུམ་གནོད་སྦྱིན་ཡབ་ཡུམ་ལ་ཐིམ། གནོད་
སྦྱིན་ཡབ་ཡུམ་ནམ་མཁའ་གང་བར་སྤྲོས། དགྲ་བགེགས་ཐམས་ཅད་ཚར་བཅད། སེམས་
ཅན་ཐམས་ཅད་གནོད་སྦྱིན་ཡབ་ཡུམ་དུ་གྱུར། ཚུར་འདུས་ནང་གི་གནོད་སྦྱིན་ཡུམ་ཡུམ་ལ་
ཐིམ་པའི་རྐྱེན་གྱིས་གནོད་སྦྱིན་ཡབ་ཡུམ་མགོན་པོ་ལྕམ་དྲལ་ཟངས་གྲི་ཅན་དང་བཅས་པ་
ལ་ཐིམ། མགོན་པོ་ལྕམ་དྲལ་ཟངས་གྲི་ཅན་དང་བཅས་པ་ནམ་མཁའ་གང་བར་སྤྲོས། དགྲ་
བགེགས་ཐམས་ཅད་ཚར་བཅད། སེམས་ཅན་ཐམས་ཅད་མགོན་པོ་ལྕམ་དྲལ་ཟངས་གྲི་
ཅན་དང་བཅས་པར་གྱུར། ཚུར་འདུས་ནང་གི་མགོན་པོ་ལྕམ་དྲལ་ཟངས་གྲི་ཅན་དང་
བཅས་པ་ལ་ཐིམ་པའི་རྐྱེན་གྱིས་དེ་གསུམ་བླ་མ་ཧེ་རུ་ཀ་ལ་ཐིམ། བླ་མ་ཧེ་རུ་ཀ་དེ་འདྲ་བ་
དཔག་ཏུ་མེད་པར་སྤྲོས། སེམས་ཅན་ཐམས་ཅད་ཀྱི་སྒྲིབ་གཉིས་བག་ཆགས་དང་བཅས་པ་

298

དཔལ་རྡོ་རྗེ་ནག་པོ་ཆེན་པོའི་གསང་སྒྲུབ་ཐུན་མོང་མ་ཡིན་པའི་རྒྱུན་ཁྱེར་བསྙེན་བསྒྲུབ་ལས་གསུམ་ཚང་བ།
སྦྱངས། ཟུང་འཇུག་རྡོ་རྗེ་འཆང་ཆེན་པོའི་གོ་འཕང་ལ་བཀོད། འཁོར་འདས་སྣོད་བཅུད་
བརྟན་གཡོ་ཐམས་ཅད་བླ་མ་ཧེ་རུ་ཀའི་སྐུར་གྱུར། ཚུར་འདུས་ནང་གི་བླ་མ་ཧེ་རུ་ཀ་ལ་ཐིམ་
པས་དེ་ཉིད་དྲེགས་པ་རྒྱུད་གསུམ་གཅིག་ཏུ་འདུས་པའི་བདག་ཉིད་བདེ་བ་ཆེན་པོའི་རང་
བཞིན་འོད་དུ་ཡ་ལ་ལ་ཞུ་འགྲོ་ལ་ཁད་པར་བསམ་ལ་རླུང་རོ་གསུམ་བུས། འོག་རླུང་ཅུང་
ཟད་འཐེན་ཙམ་བྱས་པས་འོད་དུ་ལྟེམ་ལྟེམ་ཞུ། སྟེང་རླུང་མནན་པས། འོད་དུ་ལྟེམ་གྱིས་ཞུ་
སྟེ་ཐིག་ལེ་སྔོ་ལ་འཚེར་བ་འདྲིལ་བ་སྲན་མ་ཙ་ན་ཀའི་ཚད་ཙམ་དུ་གྱུར་པ་སྙིང་ག་ཆོས་ཀྱི་
འཁོར་ལོའི་དབུས་ན་བདེ་ཕྲི་ལི་ལི་གནས་པ་ལ་སེམས་གཏད། རླུང་བུམ་པ་ཅན་ཉེར་
གཅིག་ནས་གསུམ་གྱི་བར་ཅི་རིགས་དང་བརྗོད་མེད་དུ་འཇོག་པར་བྱེད། སླར་ཐིག་ལེ་དེ་
ཉིད། བླ་མ་ཡི་དམ་ཆོས་སྐྱོང་ཀུན་འདུས་ཀྱི་ངོ་བོ་ཧཱུཾ་ཡིག་སྔོན་པོ་ཞིག་ཏུ་ལམ་གྱིས་གྱུར།
་སྐྱོང་གི་ངོ་བོ་ཧཱུྃ་ཡིག་ནས་འབྲས་ཙམ་ཞིིག་ཆད་པ་དབུ་ཞབས་བཟློག་སྟེ་འོད་
དམར་པོ་བལ་ཐག་ལྟ་བུའི་སྣ་ལ་ནར་གྱིས་བྱུང༌། ལྟེ་བའི་ཡུམ་ཆེན་གྱི་སྤྱི་བོ་ནས་ཐོགས་
མེད་དུ་སོང་། གསང་གནས་པདྨ་དམར་པོ་འདབ་མ་བརྒྱད་པ་ཁ་བྱེ་བའི་ཟེའུ་འབྲུའི་དབུས་

ན་ཕྱེད་ཙམ་ཐོན་ནས་གནས་པ་ཕྱི་རོལ་གྱི་དྲེགས་པ་རྒྱུད་གསུམ་ཐམས་ཅད་ཐིམ་པར་
བསམས་ལ་འཛིན་མེད་དུ་ཅི་གནས་འཇོག་འདི་ནི་གསང་རྟེན་ལུས་ལ་སྦ་བ་ཞེས་བྱ། འདི་
ལྟ་བུ་ཉིན་མཚན་ཐུན་དྲུག་ཏུ་དྲན་པར་བྱས་ན་ཆོས་སྐྱོང་འབྲལ་མེད་དུ་མི་འཁོར་རེ་ཞེས་རྗེ་
ས་སྐྱ་པ་ཆེན་པོས་དབུ་བསྙུང་བཞེས་པར་གྲགས་སོ། །དེ་ནས་སྲུང་འཁོར་བསྡུ་བ་སོགས་

དཀྱུས་བཞིན་བྱས་ལ་སྤྱོད་ལམ་གྱི་རྣལ་འབྱོར་ལ་འཇུག་གོ། །དེ་ལྟར་འདི་རྣམས་རྒྱུན་གྱི་
རྣལ་འབྱོར་གྱི་དབང་དུ་བྱས་ནས་མདོར་བསྡུས་ཙམ་བསྟན་པ་ཡིན་ནོ། །ཞིབ་པ་ནི་ཐོག་
མར་གཞི་སྐྱེ་མེད་དངོས་པོའི་གནས་ཚུལ་ལ་མཁས་པ། ལམ་དབྲི་བསྐྱེད་ཉམས་ལེན་གྱི་
གནད་ལ་མཁས་པ། མཐར་ཐུག་བསྟན་པ་བསྲུང་བའི་མཚོན་ཆ་གཏད་པས་མངོན་སྤྱོད་
བྱང་ཆུབ་ཀྱི་མཆོག་ཏུ་བསྒྱུར་བ་ལ་མཁས་པ་དེ་དག་གི་གནས་སྐབས་སུ་བོགས་དབྱུང་བ་
299

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།
དང༌། གེགས་བསལ་བ་དང༌། སྤྱི་དང་ཁྱད་པར་གྱི་ལས་རབ་འབྱམས་བསྒྲུབ་པའི་མན་
ངག་བསམ་གྱིས་མི་ཁྱབ་པ་མཁན་ཆེན་རྡོ་རྗེ་འཆང་བློ་གྲོས་རྒྱལ་མཚན་དཔལ་བཟང་པོ་
ཡན་ཆད་དུ་གདུང་བརྒྱུད་ཁོ་ན་ལ་ཆིག་བརྒྱུད་དུ་བཞུགས་པ་ཁོ་བོའི་བླ་མའི་གསུང་གི་
བདུད་རྩིའི་ཉིང་ཁུ་དེའང་ཆོས་སྐྱོང་ལ་མཁས་པར་རློམ་པ་ཕལ་མོ་ཆེས་མ་ཐོས་ཤིང་ཐོས་
པར་མི་འགྱུར་བ་ཇི་སྙེད་ཡོད་པ་ཡང་སྐལ་བཟང་རྣམས་ཀྱི་སྙིང་གི་ཟེའུ་འབྲུར་བཅང་བར་
མཛོད་ཅིག །ཅེས་ཚར་ཆེན་ཆོས་ཀྱི་རྒྱལ་པོས་གསུངས་སོ། །
ཞེས་པ་འདི་ནི་ཚར་པ་རིན་པོ་ཆེས་མཛད་པའི་རྒྱུན་ཁྱེར་ལ་དམིགས་པ་གསལ་ཞིང་ངག་འདོན་བདེ་བའི་ཕྱིར་ཁྲིད་
ཡིག་ཆེན་མོ་དང་བརྒྱུད་པའི་གསུང་སྒྲོས་ཁྱད་པར་ཅན་ལ་བརྟེན་ནས་ཚིག་སྣ་ཅུང་ཟད་བསྲིང་བའི་བྱེད་པ་པོ་ནི། གདམས་པ་
ཟབ་མོ་དང་བླ་མ་བརྒྱུད་པར་བཅས་པ་ལ་བདུད་ལས་ཀྱིས་མི་ཕྱེད་པའི་དད་པ་ཅན་ཝ་གིནྡྲ་སུ་སིདྡྷིའོ༎